ये होगा फायदा
किसने सेट किया पेपर, किसी को भी पता नहीं चलेगा
देशभर की जानी-मानी यूनिवर्सिटी के 1000 से अधिक प्रोफेसरों से प्रश्न-पत्र तैयार करवाने वाला प्रोफेशनल एग्जामिनेशन बोर्ड (पीईबी) अब पेपर सेटिंग का पैटर्न बदलने जा रहा है। अब एक प्रोफेसर से किसी भी परीक्षा का पूरा पेपर बनवाने की बजाए, विषय के अनुसार अलग-अलग प्रश्न मांगे जाएंगे। उनसे ऑन लाइन (सॉफ्ट कॉपी) लेकर सब्जेक्ट के अनुसार रेंडम प्रश्न चुने जाएंगे और उनसे परीक्षा का पेपर तैयार कर दिया जाएगा। इसे व्यापमं के सिस्टम को और दुरुस्त करने की दिशा में एक कदम माना जा रहा है।
सूत्रों के मुताबिक बोर्ड इस नए सिस्टम को नए साल से शुरू होने वाली परीक्षाओं पर लागू करेगा। यहां बता दें कि बोर्ड एक साल में भर्ती समेत करीब 30 से अधिक परीक्षाओं का संचालन करता है। हाल ही में सभी परीक्षाओं को ऑनलाइन किया जा रहा है। पेपर सेटिंग की नई व्यवस्था इसमें कारगर रहेगी।
गौरतलब है कि इस समय व्यापमं की परीक्षाओं के ज्यादातर पेपर नॉर्थ या सेंट्रल के राज्यों की नेशनल व स्टेट यूनिवर्सिटी के जाने-माने प्रोफेसरों से तैयार कराए जाते हैं। साथ में चूंकि भाषा की समस्या है, लेकिन ऑनलाइन सिस्टम से यह दिक्कत भी खत्म हो सकती है। हालांकि हैदराबाद व मप्र से सटे दक्षिण के राज्यों से भी प्रश्न-पत्र तैयार कराए जा रहे हैं।
कठिन सवालों की होगी कैटेगरी
पेपर सेटर से बोर्ड कहेगा कि वे विषय के मुताबिक कठिन सवालों को कैटेगरी के हिसाब से बनाएं। उदाहरण के लिए फिजिक्स का पेपर सेट करना है तो सर्वाधिक कठिन श्रेणी ए या ए+ए, उससे सरल की बी या बी+बी, इसी तरह ज्यादा सामान्य सवालों की सी या सी+सी कैटेगरी होगी। ऐसी सूरत में बोर्ड यह तय करेगा कि किस कैटेगरी के कितने सवाल प्रश्न-पत्र में रखे जाएं। प्रोफेसरों द्वारा सेट किए गए प्रश्न-पत्रों के बारे में अभी ये व्यवस्था है कि अलग-अलग पेपर सीलबंद रखे जाते हैं। परीक्षावार उनमें से भी किसी एक का चयन कर जारी कर दिया जाता है।
दुरुस्त होगी बोर्ड की परीक्षा प्रणाली
यह सिस्टम जनवरी के आखिर में होने वाली परीक्षा से ही लागू किया जा रहा है। परीक्षार्थी या किसी अन्य को भी यह पता नहीं चलेगा कि पेपर सेटर कौन है। इसे बोर्ड की परीक्षा प्रणाली को और भी दुरुस्त करने के लिए किया जा रहा है।’ - अरुणा शर्मा, प्रभारी चेयरपर्सन, प्रोफेशनल एग्जामिनेशन बोर्ड
इन संभावनाओं व सुर्खियों पर विराम लग जाएगा कि किसी एक प्रोफेसर द्वारा सेट किया गया प्रश्न-पत्र चर्चा में आ जाए। कोई प्रोफेसर भी यह दावा नहीं कर पाएगा कि पूरा प्रश्न-पत्र उसका है। सारे विषय कवर होंगे और उस पर कहीं से भी सवाल किया जा सकेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva